Na temelju članka 48. stavak 4. Zakona o predškolskom odgoju i obrazovanju (''Narodne novine'', broj 10/97., 107/07., 94/13. i 98/19, 57/22), članka 41. i 42. Državnog pedagoškog standarda predškolskog odgoja i naobrazbe (“Narodne novine” broj 63/08. i 90/10.) te članka 30. Statuta Općine Bistra (''Službeni glasnik Općine Bistra'', br. 2/21), Općinsko vijeće Općine Bistra na 29. sjednici održanoj 02.04.2024.  godine, donosi


O D L U K U
o ekonomskoj cijeni predškolskog programa Dječjeg vrtića Kapljica
za 2024. godinu


Članak 1.
Ovom se odlukom utvrđuje ekonomska cijena predškolskog programa odgoja i obrazovanja djece u Dječjem vrtiću Kapljica (u daljnjem tekstu: Vrtić) čiji je osnivač Općina Bistra (u daljnjem tekstu: Osnivač) za 2024. godinu.
Članak 2.
Ekonomska cijena 10-satnog redovnog programa predškolskog odgoja tj. cijena smještaja 
djeteta u Vrtiću obuhvaća sljedeće vrste  troškova:
1. Izdatke za radnike, i to:
· bruto plaće,
· naknade i materijalna prava radnika,
2. Prehranu djece,
3. Uvjete boravka djece, i to:
· materijalne izdatke,
· energiju i komunalije,
· tekuće održavanje objekta i opreme,
· prijevoz djece,
4. Nabavu namještaja i opreme,
5. Nabavu sitnog materijala.

Ekonomsku cijenu programa predškolskog odgoja i obrazovanja utvrđuje Općinsko vijeće Općine Bistra. 
U troškove za obračun cijene programa nisu uključeni:
· troškovi realizacije posebnih projekata financiranih iz fondova Europske unije u iznosu
sufinanciranja od strane Europske unije,
· troškovi investicija veći od 13.000,00 eura
· troškovi povremenih izleta i drugih programa koji su financirani isključivo uplatama
roditelja polaznika i donacijama.


Članak 3.
Ekonomska cijena predškolskog programa odgoja i obrazovanja Vrtića za 2024. godinu utvrđuje
se u iznosu od 332,14 eura mjesečno po  djetetu.
Rashodi Vrtića iz članka 2. ove Odluke iznosili su za 2023. godinu 801.110,93 eura, a prosječan broj  djece koji je polazio Vrtić u  prošloj pedagoškoj godini bio je 201.


Članak 4.
Ova Odluka objavit će se u Službenom glasniku Općine Bistra, a stupa na snagu osmog dana od dana objave, a primjenjuje se od 01.04.2024.


KLASA: 021-01/24-01/
URBROJ:238-2-01-24-01
Bistra, 02.04.2024.

OPĆINSKO VIJEĆE OPĆINE BISTRA


Predsjednik Općinskog vijeća
          	 Krešimir Gulić



































O B R A Z L O Ž E N J E
Odluke o ekonomskoj cijeni predškolskog programa Dječjeg vrtića Kapljica
za 2024. godinu


Odluka o ekonomskoj cijeni predškolskog programa Dječjeg vrtića Kapljica za 2023. godinu donosi se na temelju članka 48. stavak 4. Zakona o predškolskom odgoju i obrazovanju (''Narodne novine'', broj 10/97., 107/07., 94/13., 98/19., 57/22.), članka 41. i 42. Državnog pedagoškog standarda predškolskog odgoja i naobrazbe (“Narodne novine” broj 63/08. i 90/10.)
Člankom 4. Odluke pobliže je definirano što ulazi u ekonomsku cijenu, te je ona definirana na sljedeći način:
„Ekonomska cijena programa predškolskog odgoja i obrazovanja za kalendarsku godinu izračunava se na osnovi ukupnih godišnjih rashoda ostvarenih u prethodnoj godini na temelju vrsta troškova navedenih u članku 3. ove Odluke i prosječnog broja djece upisanih u Vrtić za prethodnu pedagošku godinu, a utvrđuje je Općinsko vijeće Općine Bistra, najkasnije do 30. travnja za tekuću godinu.“
Odluka o ekonomskoj cijeni odnosi se na cijelu 2024. godinu, odnosno na razdoblje od 1.siječnja do 31. prosinca 2024. godine.





